Public procurement notice: Contract Notice
Published: 2020-09-04
Buyer: Vaasan kaupunki, Pohjanmaan pelastuslaitos
Country: FI
Contract type: Services
Procedure: Open procedure
CPV classification: 31625200 | 31625300 | 32323500 | 35120000: Surveillance and security systems | 42961100
Submission deadline: 2020-09-21
Award criteria: Lowest price

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tällä tarjouspyynnöllä Pohjanmaan pelastuslaitos pyytää tarjouksia turvallisuusjärjestelmistä kolmelle (3) ensimmäiselle uusittavalle paloasemalle. Kilpailutuksen perusteella valitun toimittajan kanssa solmitaan puitesopimus myös mahdollisista tulevista hankintatarpeista.
Kilpailutuksen perusteella valitaan yksi (1) kokonaistoimittaja hankinnalle. Hankinta sisältää kameravalvontajärjestelmän, kulunvalvontajärjestelmän, sähkölukitusjärjestelmän, palovaroitinjärjestelmän sekä rikosilmoitinjärjestelmän suunnitelmien, järjestelmäkuvausten ja käyttötapausten mukaisesti asennettuna sekä lisäksi operaatiokeskuksen alustan palveluna. Operaatiokeskuksen alusta koostuu kaikista tarvittavista järjestelmistä, ohjelmistoista ja lisensseistä, joilla kiinteistöjen turvallisuusjärjestelmiä käytetään ja hallinnoidaan keskitetysti pelastuslaitoksen tilannekeskuksesta.
Kiinteistöjen turvallisuusjärjestelmät ja niiden vaatima tekniikka ostetaan asennettuna ilman tuki-, huolto- ja ylläpitopalvelua ja operaatiokeskuksen alusta ostetaan SaaS-palveluna tuki-, ylläpito- ja päivityspalveluineen. SaaS-palvelun on turvallisuustilanteen muuttuessa oltava täysin siirrettävissä pelkästään pelastuslaitoksen hallintaan ja pelastuslaitoksen palvelimelle.
Turvallisuussyistä suunnitelmien, työohjeiden ja muiden asiakirjojen saantia on rajoitettu siten, että niitä ei julkaista tarjouspyynnön liitteenä, vaan asiakirjat luovutetaan tarjoajalle erillisestä pyynnöstä Microsoft OneDrive -palvelun kautta. Toimitettavat asiakirjat ovat osin suomen- ja osin ruotsinkielisiä.
Asiakirjapyyntö on toimitettava sähköpostitse osoitteeseen: hankintapalvelut@teese.fi Asiakirjapyynnössä on ilmoitettava asiakirjoja pyytävän organisaation nimi ja Y-tunnus sekä pyytäjän asema organisaatiossa. Ennen asiakirjojen luovuttamista tarkistetaan poliisin ylläpitämästä luettelosta, että asiakirjoja pyytävällä organisaatiolla on Suomessa voimassa oleva turvallisuusalan elinkeinolupa (laki yksityisistä turvallisuuspalveluista 1085/2015) ja luvan laajuus on vähintään tu=turvasuojaustoiminta.
Luettelo turvallisuusalan elinkeinoluvan haltijoista: https://www.poliisi.fi/luvat/yksityinen_turvallisuusala/luettelo_turvallisuusalan_elinkeinoluvan_haltijoista
Toimitettavat tarjousasiakirjat on tarkoitettu vain tarjouksen laatijan käyttöön, ja tarjoaja sitoutuu käsittelemään asiakirjoja luottamuksellisena sekä tuhoamaan ne asianmukaisesti hankintamenettelyn jälkeen, kun asiakirjojen käsittelytarve on päättynyt.
Puitesopimus solmitaan toistaiseksi voimassaolevana siten, että se on irtisanottavissa tilaajan puolelta kuuden (6) ja toimittajan puolelta kahdentoista (12) kuukauden irtisanomisajalla. Irtisanominen voi koskea koko sopimusta tai vain sopimuksen osaa.
Kilpailutuksen perusteella valitun toimittajan kanssa solmitaan puitesopimus, jonka perusteella voidaan myöhemmin hankkia turvallisuusjärjestelmiä myös muihin Pohjanmaan pelastuslaitoksen asemille.
Pohjanmaan pelastuslaitoksen käytössä on yhteensä noin 40 kiinteistöä, joista turvallisuusjärjestelmät on tavoitteena uusia ainakin osittain noin 20 kiinteistöön seuraavan 3—5 vuoden aikana.
Edellä kuvattu arvio myöhemmästä sopimuskauden aikaisesta hankintatarpeesta on arvio, johon Pohjanmaan pelastuslaitos ei sitoudu miltään osin ja puitesopimus ei tule sisältämään määräostovelvoitteita.
Solmittavan sopimuksen perusteella valitulta toimittajalta voidaan sopimuskauden aikana hankkia myös muita kuin tarjouspyynnössä ilmoitettuja turvallisuusjärjestelmien ja turvallisuustekniikan suunnitteluun, asentamiseen, tukeen, huoltoon ja ylläpitoon jne. liittyviä tavaroita ja palveluja.
Hankinnasta solmitaan puitesopimus valitun toimittajan kanssa toistaiseksi voimassaolevalle sopimuskaudelle. Sopimuskausi voi olla pidempi kuin 4 vuotta, sillä kyseessä on tilaajalle kriittinen järjestelmä- ja palvelukokonaisuus ja pitkä ja keskeytymätön sopimussuhde tilaajan tarpeisiin perehtyneen toimittajan kanssa on tärkeä mm. järjestelmien sekä palveluprosessin häiriöttömyyden näkökulmista.

Eligibility requirements: Vaatimukset hankintaa koskevissa asiakirjoissa määritetyn mukaisesti.